cyanic-selkie/wikianc huggingface dataset:
Μπαν Τσιάνγκ
Αρχαιολογία
αριστερά|μικρογραφία|Έγχρωμο κεραμικό αγγείο από το Μπαν Τσιάνγκ. Ύψος: 32 [[Εκατοστόμετρο|εκ., διάμετρος: 31 εκ.]] Το 1967, στις πρώτες επίσημες επιστημονικές ανασκαφές, ήρθαν στο φως αρκετοί σκελετοί, μαζί με μπρούτζινα ταφικά δώρα. Βρέθηκαν, επίσης, ενδείξεις ότι οι άνθρωποι που έζησαν στον οικισμό κατά την Εποχή του Χαλκού ήταν αγρότες, και μάλιστα είχαν καλλιεργήσει ρύζι. Οι παλαιότεροι τάφοι που βρέθηκαν στην τοποθεσία ήταν της Νεολιθικής περιόδου, ενώ οι νεότεροι χρονολογήθηκαν της Εποχής του Σιδήρου. Στα ευρήματα περιλαμβάνονται κεραμικά και θραύσματα που τώρα βρίσκονται σε μουσεία σε όλον τον κόσμο, όπως στο Μουσείο της Ασιατικής Τέχνης του Βερολίνου και στο Βρετανικό Μουσείο του Λονδίνου.
Η τοποθεσία θεωρήθηκε ως "νεκροταφείο" επειδή υπήρχαν πολλοί τάφοι. Οι περαιτέρω μελέτες έδειξαν ότι επρόκειτο για οικισμό, και όπως συνηθιζόταν στην αρχαία Ταϊλάνδη, οι νεκροί θάβονταν δίπλα ή κάτω από τα οικήματα.
Χρονολόγηση των ευρημάτων
Οι πρώτες χρονολογήσεις των ευρημάτων έγιναν με τη μέθοδο της θερμοφωταύγειας, και βρέθηκε ότι ήταν της περιόδου 4420 π.Χ.-3400 π.Χ., που θα σήμαινε ότι ο οικισμός αυτός ήταν από τους πρώτους της Εποχής του Χαλκού στον κόσμο. Ωστόσο, μετά τις ανασκαφές του 1974-1975, η χρονολόγηση με ραδιενεργό άνθρακα έδωσε ακριβέστερα αποτελέσματα. Ο παλαιότερος τάφος χρονολογήθηκε του ~2100 π.Χ., και ο νεότερος του ~200 μ.Χ. Η κατεργασία του χαλκού ξεκίνησε γύρω στο 2000 π.Χ., όπως αποδεικνύεται από τις καμίνους και τα μπρούτζινα ευρήματα. Στα τελευταία περιλαμβάνονται δαχτυλίδια, βραχιόλια χεριών και αστραγάλων, σύρματα και ράβδοι, αιχμές δοράτων, πελέκεις και σκεπάρνια, άγκιστρα, λεπίδες και μικρά κουδούνια.
Στον έναν τάφο, μέσα σε ένα δοχείο βρέθηκαν φυτόλιθοι ρυζιού που χρονολογήθηκαν του 2100 π.Χ. Επίσης, έγιναν μετρήσεις σε οστά ανθρώπων και ζώων που βρέθηκαν στο Μπαν Τσιάνγκ, και τα αποτελέσματα αναλύθηκαν με το πρόγραμμα στατιστικής κατά Μπέυζ OxCal 4.0. Προέκυψε ότι ο πρώτος οικισμός ήταν του 1500 π.Χ. και ότι η μετάβαση στην Εποχή του Χαλκού έγινε γύρω στο 1000 π.Χ. μικρογραφία|Διόραμα μίας αρχαίας γυναίκας του Μπαν Τσιάνγκ που ζωγραφίζει τα κεραμικά αγγεία. μικρογραφία|Χώρος αρχαιολογικών ανασκαφών
Περιγραφή
Το Μπαν Τσιάνγκ θεωρείται ως ο πιο σημαντικός προϊστορικός οικισμός που έχει βρεθεί ως τώρα στην Νοτιοανατολική Ασία. Σηματοδότησε ένα σημαντικό στάδιο στην ανθρώπινη πολιτιστική, κοινωνική και τεχνολογική εξέλιξη. Εδώ βρέθηκαν οι πρώτες ενδείξεις γεωργίας και μεταλλουργίας.
Το Μπαν Τσιάνγκ είναι ένας μεγάλος γήινος λοφίσκος που βρίσκεται σε μια γεωργική περιοχή, εντός της λεκάνης απορροής του ποταμού Μεκόνγκ. Ο λοφίσκος είναι ανθρωπογενής, δηλαδή έχει διαμορφωθεί από τις δραστηριότητες των κατοίκων, έχει ωοειδές σχήμα, διαστάσεις 500 μ. x 1350 μ. και 8 μ. ύψος. Η τοποθεσία ανακαλύφθηκε το 1966 και από τότε έχουν γίνει πολλές ανασκαφές και μελέτες. Ο οικισμός ήταν κατοικημένος την περίοδο 1495 - 900 π.Χ. Οι κάτοικοι ήταν αγρότες και καλλιεργούσαν ρύζι, διατηρούσαν οικόσιτα ζώα, έφτιαχναν κεραμικά αντικείμενα και μπρούτζινα εργαλεία. Ο οικισμός λειτουργούσε και ως νεκροταφείο, επειδή οι κάτοικοι έθαβαν τους νεκρούς κοντά στα σπίτια τους και πρόσφεραν ταφικά δώρα.
Το Μπαν Τσιάνγκ βρίσκεται στην πρώτη θέση όσον αφορά τον αριθμό και την ποικιλία των αρχαιολογικών ευρημάτων στη Νοτιοανατολική Ασία. Η περιοχή των ανασκαφών προστατεύεται από τις φθορές με στέγη. Εκεί κοντά υπάρχει το Μουσείο του Μπαν Τσιάνγκ. Το προσωπικό του είναι καταρτισμένο, ώστε να παρέχει γενικές πληροφορίες στο κοινό και στους ακαδημαϊκούς.
Νομική υπόθεση: Κύκλωμα λαθρεμπορίας
Το Μπαν Τσιάνγκ έγινε πρωτοσέλιδο τον Ιανουάριο του 2008, όταν βρέθηκε ότι χιλιάδες κειμήλια από την πολιτιστική παράδοση της Ταϊλάνδης κρατούνταν παράνομα σε τουλάχιστον πέντε μουσεία της Καλιφόρνιας. Μία εγκληματική οργάνωση έκανε παράνομη εξαγωγή των αντικειμένων από την Ταϊλάνδη στις ΗΠΑ, και μετά τα δώριζαν σε μουσεία διεκδικώντας μεγάλες απαλλαγές από φορολογικά χρέη.
Η υπόθεση ήρθε στο φως όταν η ομοσπονδιακή αστυνομία πραγματοποίησε επιδρομές σε μουσεία, καταστήματα, αποθήκες και σπίτια. Ένας ειδικός πράκτορας της Αμερικανικής Υπηρεσίας Εθνικών Πάρκων υποδύθηκε τον ιδιωτικό συλλέκτη, αγόρασε αρχαία αντικείμενα από δύο λαθρέμπορους και τα δώρισε σε διάφορα μουσεία τέχνης της Καλιφόρνιας. Οι υπεύθυνοι των μουσείων δέχτηκαν τις δωρεές μη γνωρίζοντας την ακριβή προέλευση των αντικειμένων. Τελικά, η ομοσπονδιακή κυβέρνηση κατάσχεσε πάνω από 10.000 κλεμμένα αντικείμενα, από τα οποία πολλά προέρχονταν από το Μπαν Τσιάνγκ.
Ο υποτιθέμενος λαθρέμπορος του κυκλώματος άρχισε την παράνομη διακίνηση των αρχαίων αντικειμένων κατά τη δεκαετία του 1970. Αυτά κατέληξαν σε μουσεία, σε καταστήματα οικιακών ειδών του Μπέβερλι Χιλς και σε ιδιωτικές γκαλερί έργων τέχνης. Το 2013 ο λαθρέμπορος κλήθηκε στο δικαστήριο και δήλωσε αθώος, αλλά πέθανε προτού δικαστεί. Και άλλοι υποτιθέμενοι λαθρέμποροι του κυκλώματος πέθαναν από διάφορα αίτια προτού δικαστούν.
Μερικά από τα μουσεία επέστρεψαν τα κλεμμένα αντικείμενα στην Ταϊλάνδη για να γλιτώσουν την δίωξη. Το Διεθνές Μουσείο Μινγκέι επανέκτησε 68 αντικείμενα, ενώ το Μουσείο Μπόουερς της Καλιφόρνιας επέστρεψε 542 κεραμικά αγγεία, δοχεία και άλλα αντικείμενα. Η υπόθεση αυτή είχε νομικό ενδιαφέρον επειδή όρισε τα δεδικασμένα σχετικά με τον Εθνικό νόμο περί κλοπής ιδιοκτησίας και τον Νόμο περί προστασίας των αρχαιολογικών πόρων του 1979.
Παραπομπές
Κατηγορία:Ασία της Εποχής του Ορείχαλκου Κατηγορία:Μνημεία Παγκόσμιας Κληρονομιάς στην Ασία Κατηγορία:Ταϊλάνδη
Αραχνοτετραβοράνιο(10)
Το τετραβοράνιο(10)  [πλήρης συστηματική ονομασία αραχνοτετραβοράνιο(10) αγγλικά: arachno-tetraborane(10)] είναι ανόργανη δυαδική ένωση με μοριακό τύπο Β4Η10. Πιο συγκεκριμένα, ήταν το πρώτο υδρίδιο του βορίου, δηλαδή βοράνιο, που ταξινομήθηκε από τους Στοκ (Stock) και Μεσσενέζ (Messenez) το 1912 και πρωτοαπομονώθηκε από τον Άλφρεντ Στοκ (Alfred Stock). Έχει σχετικά χαμηλή θερμοκρασία βρασμού (18 °C) και επομένως είναι αέριο στη θερμοκρασία δωματίου (δηλαδή σε θερμοκρασία 20°C υπό 1 atm πίεση). Έχει αποκρουστική οσμή και είναι τοξικό.
Ιστορία
Η (δομή) της τάξης των βορανίων διευκρινίστηκε χρησιμοποιώντας ανάλυση με περίθλαση ακτίνων Χ από την ερευνητική ομάδα Λίπσκομπ (Lipscomb et Al) κατά τη δεκαετία του 1950. Τα δεδομένα της ανάλυσης έδειξαν την παρουσία πολυπυρηνικών (συνήθως τριπυρηνικών) δεσμών δύο ηλεκτρονίων. Αργότερα, η ανάλυση βασίστηκε σε δεδομένα υψηλής ευκρίνειας ακτίνων X για να επιτύχει ανάλυση υψηλής πυκνότητας ηλεκτρονιακού φορτίου. Η σύγκριση των δεδομένων περίθλασης ακτίνων X και περίθλασης ηλεκτρονίων έδωσε τα ακόλουθα μήκη δεσμών και δεσμικές γωνίες: B1-B2: 184 pm, B1-B3: 171 pm, <B2B1B4: 98 ̊, Β-Η: 119 pm, Β1-Hμ: 133 pm, Β2-Ημ: 143 pm.
Δομή
Η «μητρική» δομή των βορανίων αναφέρεται ως κλοσο- (closo), αλλά όταν η δεύτερη και η τρίτη κορυφή αφαιρείται η νέα δομή είναι B4H10 και αναφέρεται ως αραχνο- (arachno).
Το βόριο συχνά λέγεται ότι έχει «έλλειμμα ηλεκτρονίων», γιατί έχει τρία (3) ηλεκτρόνια σθένους, ενώ (για παράδειγμα) ο άνθρακας έχει τέσσερα (4). Στην πραγματικότητα, όμως, το βόριο είναι σταθερό και σε καμιά περίπτωση δεν έχει πραγματικό έλλειμμα ηλεκτρονίων. Η λύση της φύσης σε αυτό το «έλλειμμα» είναι ο σχηματισμός «γεφυρών υδρογόνου», δηλαδή ο σχηματισμός δεσμών τριών κέντρων και δύο ηλεκτρονίων με κάποια άτομα υδρογόνου, ή σχηματίζοντας πρωτονιωμένους διπλούς δεσμούς στη δομή κάποιων ενώσεών του. Κάθε άτομο βορίου στο αραχνοτετραβοράνιο(10) βρίσκεται σε sp3 υβριδισμό, αφού η διαμόρφωση των τριών (3) ατόμων υδρογόνου που περιβάλλουν τα άτομα βορίου #1 και #3 είναι κατά προσέγγιση τριγωνική, προτείνοντας έτσι τον τετραεδρικό sp3 υβριδισμό για τα άτομα βορίου, αφού σε περίπτωση sp2 υβριδισμού θα προβλέπονταν δεσμικές γωνίες των 120 ̊. Ωστόσο η σχετική τοποθέτηση των ατόμων του βορίου μπορεί να θεωρηθεί ότι ταξινομείται τόσο ως τμήμα εικοσαέδρου, όσο και ως τμήμα οκταέδρου, γιατί οι δεσμικές γωνίες είναι στην πραγματικότητα μεταξύ 105 ̊ και 90 ̊. Η δεσμολογία του μορίου παράγει γεωμετρία πεταλούδας στην αραχνο- δομή. Η (σχετική) θεωρία πολυεδρικής συντακτικής δομής ηλεκτρονιακών ζευγών (Polyhedral Skeletal Electron Pair Theory, PSEPT) αρχικά ανακαλύφθηκε από τον Κέννεθ Γουέντ (Kenneth Wade) και συχνά αναφέρεται επίσης ως «κανόνες Γουέντ» (Wade’s rules). Αυτοί οι κανόνες μπορούν να χρησιμοποιηθούν για να μετρηθούν ηλεκτρόνια σε δομές ενώσεων όπως τα υδρίδια του βορίου.
Ισομέρεια
Κάποιοι επιστήμονες εργάζονται για να παραγάγουν το δι(διβορανύλιο), ως δομικό ισομερές του αραχνοτετραβοράνιου. Το δι(διβορανύλιο) αναμένεται να έχει χαμηλότερη ενέργεια στο επίπεδο της μεθόδου Χαντρί-Φοκ (Hartree-Fock method, HF). Χρησιμοποιώντας την αντίδραση Βουλτζ (Wurtz reaction) για να ζευγαρωθεί το ιωδοδιβοράνιο(6) (B2H5I), παρουσία αμαγάλματος νατρίου (κατά αναλογία της παραγωγής βουτανίου με αντίστοιχη αντίδραση ιωδαιθανίου), οι συγκεκριμένοι επιστήμονες πιστεύουν ότι έχουν παραγάγει δι(διβορανύλιο). Εφόσον το ισομερές αυτό παράχθηκε, προσπάθησαν να ανακαλύψουν το μηχανισμό που θα μπορούσε να χρησιμοποιηθεί για τη μετατροπή του δι(διβορανυλίου) σε αραχνοτετραβοράνιο(10). Αντί, όμως, να ανακαλύψουν το μηχανισμό, δημιούργησαν τρεις (3) διαφορετικές παραγωγικές οδούς:
Οι παραγωγικές οδοί #2 και #3 είναι περισσότερο πιθανές, επειδή πλεονεκτούν ενεργειακά, με ενέργειες 33,1 kcal/mol και 22,7 kcal/mol, αντιστοίχως.
Παραγωγή
Το τετραβοράνιο μπορεί να παραχθεί με αντίδραση ανάμεσα σε οξύ και βοριούχο μαγνήσιο (Mg3B2). Εναλλακτικά χρησιμοποιούνται επίσης το βοριούχο αργίλιο (AlB) ή το βοριούχο βηρύλλιο (Be3B2). Επίσης, μπορεί να αξιοποιηθεί η υδρόλυση βοριούχου μαγνησίου. Η υδρογόνωση αλογονιδίων του βορίου (BX3) σε υψηλή θερμοκρασία και η πυρόλυση διβορανίου(6) δίνουν επίσης τετραβοράνιο. Η υδρόλυση βοριούχου μαγνησίου ήταν μια από τις πρώτες αντιδράσεις που χρησιμοποιήθηκαν για την παραγωγή τετραβορανίου και δίνει σχετικά υψηλή απόδοση, πιο συγκεκριμένα περί το 14%. Το φωσφορικό οξύ (H3PO4) αποδείχθηκε το πιο αποτελεσματικό οξύ για την παραγωγή τετραβορανίου από βοριούχο μαγνήσιο, τουλάχιστον σε σύγκριση με το υδροχλωρικό οξύ (HCl) και με το θειικό οξύ (H2SO4). Όπως προαναφέρθηκε, η αντίδραση αλογονιδίων του βορίου με υδρογόνο, παρουσία υδριδίων μετάλλων και σε υψηλές θερμοκρασίες, επίσης παράγει τετραβοράνιο.
Ασφάλεια
Επειδή η ένωση οξειδώνεται εύκολα, πρέπει να διατηρείται υπό κενό. Το τετραβοράνιο αναφλέγεται όταν έρθει σε επαφή με τον αέρα, το οξυγόνο ή το νιτρικό οξύ (HNO3). Τα βοράνια γενικά, που φυσικά συμπεριλαμβάνουν το τετραβοράνιο, έχουν αποδειχθεί πολύ τοξικά και καταστροφικά για τα βιολογικά συστήματα. Σταθερή μικρή έκθεση κουνελιών ή αρουραίων σε αυτά τα χημικά κατέληξε στο θάνατό τους.
Παρηρήσεις, υποσημειώσεις και αναφορές
Κατηγορία:Ανόργανα βοράνια
Ισλαμική τέχνη
Ο όρος ισλαμική τέχνη είναι σχετικά σύγχρονος και δημιουργήθηκε από τους ιστορικούς της τέχνης του 19ου αιώνα προκειμένου να κατηγοριοποιηθεί και να μελετηθεί η καλλιτεχνική παραγωγή των ισλαμικών λαών είτε σε χώρες όπου το Ισλάμ ήταν η κυρίαρχη θρησκεία ή θρησκεία της κυβερνώσας τάξης. Αντίθετα από την χριστιανική τέχνη, την εβραϊκή τέχνη και την βουδιστική ο όρος δεν χρησιμοποιείται απλά για να περιγράψει την θρησκευτική τέχνη ή την ανάλογη αρχιτεκτονική, αλλά ισχύει για όλες τις κοσμικές μορφές τέχνης που παρήχθησαν στον ισλαμικό κόσμο. Περιλαμβάνει, επίσης, έργα που παρήγαγαν μουσουλμάνοι καλλιτέχνες για διάφορους προστάτες της τέχνης, ανεξαρτήτως θρησκείας. .
Η διαμόρφωση της ταυτότητας
Τα εδάφη που κατέκτησαν οι Μουσουλμάνοι είχαν τις δικές τους προϋπάρχουσες καλλιτεχνικές παραδόσεις. Αρχικά, οι καλλιτέχνες που είχαν εργαστεί υπό την βυζαντινή και σασανιδική διακυβέρνηση συνέχισαν να δουλεύουν με τα δικά τους γηγενή στιλ και για κατά την ισλαμική διακυβέρνηση. Σταδιακά, υπό την επίδραση της μουσουλμανικής πίστης και του εκκολαπτόμενου ισλαμικού κράτους, εμφανίστηκε η ταυτότητα της ισλαμικής τέχνης. Η διακυβέρνηση του χαλιφάτου των Ουμαγιαδών (661-750) θεωρείται συχνά η περίοδος διαμόρφωσης της ισλαμικής τέχνης.
Με τη γεωγραφική εξάπλωση και την μακρά ιστορία της, η ισλαμική τέχνη αναπόφευκτα δέχθηκε ευρύ φάσμα περιφερειακών και ακόμη εθνικών καλλιτεχνικών επιρροών και υπέστη αλλαγές κατά τις διάφορες περιόδους ανάπτυξής της. Αξιοσημείωτο είναι ότι διατήρησε την εγγενή της ποιότητα και μοναδική ταυτότητα. Ακριβώς όπως η θρησκεία του Ισλάμ ενσαρκώνει έναν τρόπο ζωής και χρησιμεύει ως συνεκτική δύναμη μεταξύ εθνικά και πολιτισμικά διαφορετικών λαών, η τέχνη που παράγεται από και για τις μουσουλμανικές κοινωνίες διέθετε βασικά χαρακτηριστικά αναγνώρισης και ενοποίησης. Το σημαντικότερο από αυτά τα χαρακτηριστικά είναι η προτίμηση στις διακοσμήσεις επιφανειών. Οι τέσσερεις βασικές συνιστώσες της ισλαμικής διακοσμητικής τέχνης είναι η καλλιγραφία, τα επαναλαμβανόμενα φυτικά και γεωμετρικά μοτίβα και η φανταστική αναπαράσταση, στιλ γνωστό ως αραμπέσκ. Το αραμπέσκ στην ισλαμική τέχνη χρησιμοποιείται συχνά για τον συμβολισμό της υπερβατικής, αόρατης και αιώνιας φύσης του Θεού.
Φελίσια Φοξ
Η Φελίσια Φοξ (πραγματικό όνομα Ελίζαμπεθ Γουέντζ) είναι Αμερικανίδα γυμνό φωτομοντέλο και ηθοποιός του ερωτικού σινεμά για ενήλικους.
Βιογραφικά στοιχεία
Γεννήθηκε στις 25 Μαΐου 1974 στο Ένοντου Οχάιο. Εργάστηκε ως φωτομοντέλο για διάφορα περιοδικά. Ξεκίνησε την καριέρα της το 1998 και παρέμεινε στην σκηνή μέχρι το 2006 περίπου. Έχει υποδυθεί περισσότερους από 100 ερωτικούς ρόλους σκληρού πορνό στην επαγγελματική της καριέρα. Συνεργάστηκε εκτός των άλλων με τις παραγωγούς εταιρείες Wicked Pictures, Elegant Angel, New Sensations, Vivid και Jill Kelly Productions. Για τις επιδόσεις της απέσπασε διάφορα βραβεία.
Παραπομπές
Κατηγορία:Αμερικανίδες ηθοποιοί πορνογραφικών ταινιών
Νικολάι Ουσίκοφ
Ο Νικολάι Ουσίκοφ (Nikolay Uchikov, γεννημένος στις 13 Απριλίου 1986) είναι πετοσφαιριστής με καταγωγή από τη Βουλγαρία. Έχει ύψος 2.07 μ. και αγωνίζεται ως διαγώνιος.
Καριέρα
Ο Νικολάι Ουσίκοφ ξεκίνησε την καριέρα στη Λοκομοτίβ Πλόβντιβ (2003-04) και ακολούθησε για μια πενταετία η Λέφσκι Σόφια (2004-09). Επόμενος σταθμός η Ιταλία, όπου αγωνίστηκε για τη Βόλεϊ Τρικολόρε Ρέτζιο Εμίλια (2009-10), την Πάντοβα (2010-11), τη Μολφέττα (2011-12) και την Τρεντίνο (2012-13). Στη συνέχεια θα παίξει στο ρωσικό πρωτάθλημα για λογαριασμό της Τιούμεν (2013-14), ακολούθησε η UPCN (2014-17) της Αργεντινής για να επιστρέψει στην πατρίδα του για τη Νεφτοχιμίκ Μπουργκάς (2017). Τον Ιανουάριο του 2018 υπέγραψε στον Π.Α.Ο.Κ..
Πηγές
Κατηγορία:Βούλγαροι πετοσφαιριστές Κατηγορία:Πετοσφαιριστές ΠΑΟΚ
Αυστραλιανή πλάκα
μικρογραφία Η Αυστραλιανή πλάκα είναι μια τεκτονική πλάκα, που αρχικά ήταν μέρος της αρχαίας ηπείρου Γκοντβάνας. Παρέμεινε συνδεδεμένη στην Ινδία και στην Ανταρκτική μέχρι και πριν από 100 εκατομμύρια έτη όταν η Ινδία αποκολλήθηκε και ξεκίνησε να κινείται βόρεια. Η Αυστραλία και η Ανταρκτική άρχισαν να απομακρύνονται 85 εκατομμύρια έτη πριν και διαχωρίστηκαν εντελώς πριν από 45 εκατομμύρια έτη. Η Αυστραλιανή πλάκα αργότερα συγχωνεύθηκε με την Ινδική πλάκα κάτω από τον Ινδικό ωκεανό για να σχηματιστεί η Ινδο-Αυστραλιανή πλάκα. Ωστόσο, σύμφωνα με πρόσφατες μελέτες οι δύο πλάκες διαχωρίστηκαν πάλι και είναι χωριστές εδώ και 3 εκατομμύρια έτη και πιθανόν παραπάνω. Η Αυστραλιανή πλάκα περιλαμβάνει την ήπειρο της Αυστραλίας, την Τασμανία, καθώς και τμήματα της Νέας Γουινέας, της Νέας Ζηλανδίας και του πυθμένα του Ινδικού ωκεανού.
Οριοθετείται βόρεια από την Ινδική, την Ευρασιατική και την πλάκα Sunda, βορειοανατολικά και ανατολικά από την πλάκα του Ειρηνικού, νότια από την Ανταρκτική πλάκα και δυτικά από την Αφρικανική πλάκα.
Παραπομπές
Κατηγορία:Τεκτονικές πλάκες Κατηγορία:Γεωλογία του Ινδικού Ωκεανού
Στάδιο Λιλέκουλα
Το Στάδιο Λιλέκουλα (εσθονικά: Lilleküla staadion), γνωστό ως A. Le Coq Arena για λόγους χορηγίας, είναι στάδιο ποδοσφαίρου στο Τάλιν της Εσθονίας. Είναι η έδρα του ποδοσφαιρικού συλλόγου Φλόρα Τάλιν και της Εθνικής Εσθονίας. Με χωρητικότητα 14.336 θεατών, είναι το μεγαλύτερο στάδιο ποδοσφαίρου στην Εσθονία.
Ιστορία
αριστερά|μικρογραφία| Το Στάδιο Λιλέκουλα κατά τη διάρκεια φιλικού αγώνα της Εσθονίας εναντίον της [[Εθνική Βραζιλίας (ποδόσφαιρο ανδρών)|Βραζιλίας το 2009]] Τον Ιούλιο του 1998, η Φλόρα Τάλιν υπέβαλε αίτηση σχεδιασμού στο Δημοτικό Συμβούλιο του Τάλιν, ζητώντας άδεια για την κατασκευή ενός νέου σταδίου σε ερημική έκταση μεταξύ των σιδηροδρομικών γραμμών στην Κιτσέκουλα, κοντά στα σύνορα με τη γειτονική Λιλέκουλα. Λαμβάνοντας την έγκριση του συμβουλίου, η Φλόρα υπέγραψε μια μίσθωση 99 ετών για το ακίνητο και η κατασκευή ξεκίνησε τον Οκτώβριο του 2000. Το στάδιο σχεδιάστηκε από τον Χάλντο Όραβας.
Το στάδιο άνοιξε επίσημα στις 2 Ιουνίου 2001, με έναν αγώνα για τα προκριματικά του Παγκοσμίου Κυπέλλου του 2002 μεταξύ Εσθονίας και Ολλανδίας. Ο αγώνας είδε τον Εσθονό Αντρές Όπερ να γίνεται ο πρώτος παίκτης που σκόραρε στο νέο γήπεδο, όταν σκόραρε στο 65ο λεπτό, με το τελικό αποτέλεσμα να είναι η ήττα με 2–4.
Τον Ιανουάριο του 2002, η A. Le Coq αγόρασε τα δικαιώματα ονομασίας για το στάδιο και το ίδιο το στάδιο. αριστερά|μικρογραφία| Συναυλία των [[Aerosmith που πραγματοποιήθηκε στο στάδιο το 2007]] Εκτός από το ποδόσφαιρο και άλλες αθλητικές εκδηλώσεις, έχουν πραγματοποιηθεί αρκετές συναυλίες στο στάδιο. Ο Λένι Κράβιτζ εμφανίστηκε το 2005 και οι Aerosmith το 2007.
Κατά τη διάρκεια του Ευρωπαϊκού Πρωταθλήματος Κ19 του 2012, το στάδιο φιλοξένησε 6 από τους 15 αγώνες της διοργάνωσης, συμπεριλαμβανομένου του τελικού.
Το 2012, η Φλόρα ολοκλήρωσε τη μεταβίβαση της ιδιοκτησίας του Ποδοσφαιρικού Συγκροτήματος Λιλέκουλα, συμπεριλαμβανομένου του Σταδίου Λιλέκουλα, στην Εσθονική Ομοσπονδία Ποδοσφαίρου. μικρογραφία| Το Στάδιο Λιλέκουλα φιλοξένησε τον αγώνα του [[ΟΥΕΦΑ Σούπερ Καπ 2018 μεταξύ Ρεάλ Μαδρίτης και Ατλέτικο Μαδρίτης]] Τον Σεπτέμβριο του 2016, ανακοινώθηκε ότι το στάδιο θα φιλοξενούσε το ΟΥΕΦΑ Σούπερ Καπ 2018. Κατά την προετοιμασία για τον αγώνα, η χωρητικότητα του γηπέδου αυξήθηκε από 10.000 σε 15.000. Ο αγώνας του ΟΥΕΦΑ Σούπερ Καπ 2018 μεταξύ της νικήτριας του ΟΥΕΦΑ Τσάμπιονς Λιγκ 2017–18, Ρεάλ Μαδρίτης και της νικήτριας του ΟΥΕΦΑ Γιουρόπα Λιγκ 2017–18 , Ατλέτικο Μαδρίτης, διεξήχθη στις 15 Αυγούστου 2018, με την Ατλέτικο Μαδρίτης να κερδίζει με 4–2 στην παράταση.
Ποδοσφαιρικό Συγκρότημα Λιλέκουλα
Το Στάδιο Λιλέκουλα είναι το μέρος του Ποδοσφαιρικού Συγκροτήματος Λιλέκουλα, το οποίο περιλαμβάνει επίσης δύο γήπεδα με γρασίδι, δύο γήπεδα με τεχνητό χλοοτάπητα και ένα κλειστό γήπεδο.
Εξωτερικοί σύνδεσμοι
Κατηγορία:Εθνικά στάδια Κατηγορία:Στάδια ποδοσφαίρου στην Εσθονία Κατηγορία:Εθνική Εσθονίας (ποδόσφαιρο) Κατηγορία:Φλόρα Τάλιν
NGC 7302
Ο NGC 7302 είναι φακοειδής γαλαξίας ο οποίος απέχει περίπου 124 εκατομμύρια έτη φωτός από τη Γη και βρίσκεται στον αστερισμό Υδροχόο. Ανακαλύφθηκε από τον αστρονόμο Ουίλιαμ Χέρσελ William Herschel) στις 3 Οκτωβρίου 1785 και εκ νέου από τον Λιούις Α. Σουίφτ (Lewis A. Swift) στις 8 Αυγούστου 1896 με αποτέλεσμα να καταγραφέι στον κατάλογο IC ως IC 5228. Ανήκει σε ομάδα αλληλεπιδρώντων γαλαξιών.
Εξωτερικοί σύνδεσμοι
Κατηγορία:Φακοειδείς γαλαξίες Κατηγορία:Υδροχόος (αστερισμός) 7302 69094
Ιδού η Ρόδος, ιδού και το πήδημα
Ένας άνθρωπος που είχε ταξιδέψει σε ξένες χώρες, καυχιόταν πολύ, επιστρέφοντας στη χώρα του, για τα υπέροχα και ηρωικά πράγματα που είχε κάνει στα διάφορα μέρη που είχε επισκεφτεί. Μεταξύ άλλων, είπε ότι όταν ήταν στη Ρόδο είχε πηδήξει σε τέτοια απόσταση που κανένας άνθρωπος της εποχής του δεν μπορούσε να πηδήξει πουθενά κοντά του — και ως προς αυτό, υπήρχαν στη Ρόδο πολλά άτομα που τον είδαν να το κάνει και τους οποίους μπορούσε να καλέσει ως μάρτυρες. Ένας από τους περαστικούς που τον διέκοψε, είπε: «Τώρα, καλέ μου, αν όλα είναι αλήθεια, δεν χρειάζονται μάρτυρες. Ας υποθέσουμε ότι αυτή είναι η Ρόδος, και τώρα ήρθε η ώρα για το άλμα σου».
Ο ακροατής καλείται να αποδείξει απευθείας τους ισχυρισμούς του αντί να βασιστεί σε απόντες μάρτυρες.
Κατηγορία:Λατινικές φράσεις
Ziggy Was
Οι Ziggy Was είναι alternative rock ελληνική μπάντα. Ξεκίνησαν το 1992 στη Θεσσαλονίκη έχοντας ιδρυτικά μέλη τους Πάνο Ρώσση (φωνή/κιθάρα), Λάμπρο Σαλτσίδη (μπάσο/φωνητικά) και Κώστα Καρκάλη (τύμπανα).
Ο ήχος του συγκροτήματος ήταν μια μίξη από funk, punk, hardcore και alternative rock στοιχεία. Το 1992 κυκλοφόρησαν το πρώτο τους demo που τιτλοφορούταν "Oil Land". Κατόπιν υπέγραψαν στην "Lazy Dog Records", και δύο χρόνια αργότερα κυκλοφόρησαν τον πρώτο τους ολοκληρωμένο δίσκο με τίτλο "Here".
Το 1995 κυκλοφόρησαν το EP "Two Turns To One". Οι Ziggy Was για την προώθησή του δίσκου έκαναν πολλές συναυλίες ανά την Ελλάδα (κυρίως στην γενέτειρα τους Θεσσαλονίκη, και στην Αθήνα). Η επόμενη κυκλοφορία των Ziggy Was περιείχε το "Here" και το "Two Turns To One" μαζί, υπό τον τίτλο "Three Turns To One".
Το 1997 το συγκρότημα άλλαξε μορφή και έγινε τετραμελές, καθώς στο σχήμα προσχώρησε και ο Κώστας Παντέλης (κιθάρα/φωνητικά). Υπέγραψαν συμβόλαιο με την πολυεθνική "Virgin" και κυκλοφόρησαν τον επόμενό τους δίσκο, "Unicorn Pan", στο οποίο συμμετείχε και ο Γιάννης Αγγελάκας (Τρύπες) σε ένα τραγούδι ("Bugs").
Το συγκρότημα σταμάτησε τη δραστηριότητα του την ίδια χρονιά. Ο Κώστας Παντέλης συνέχισε στα συγκροτήματα Ξύλινα Σπαθιά και Big Sleep, ο Κώστας Καρκάλης στο συγκρότημα Napkin και ο Πάνος Ρώσσης δημιούργησε το σχήμα Purfer Fish.
Εξωτερικοί σύνδεσμοι
Κατηγορία:Ελληνικά μουσικά συγκροτήματα
Διοργανώσεις Ε.Π.Σ. Πειραιά 1996–97
Το πρωτάθλημα της Ε.Π.Σ. Πειραιώς της περιόδου 1996-97 διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 94 σύλλογοι.
Α΄ Κατηγορία
Τους τίτλους των δυο ομίλων της Α΄ Κατηγορίας κατέκτησαν ο Α.Ο. Μοσχάτου και η Χαλκηδόνα. Οι δυο πρωταθλήτριες ομάδες ανέβηκαν στη Δ΄Εθνική της περιόδου 1997-98.
Β΄ Κατηγορία
Στη Γ΄ Κατηγορία υποβιβάστηκαν οι 2 τελευταίες ομάδες κάθε ομίλου. Από τον πρώτο όμιλο υποβιβάστηκαν η Α.Ε. Χατζηκυριακείου και ο Άρης Μεγάρων, ενώ από το δεύτερο όμιλο υποβιβάστηκαν ο Μεγαρικός και η Α.Ε. Νεάπολης.
Heathens (τραγούδι)
Το "Heathens" είναι Αμερικανικό τραγούδι του μουσικού δίδυμου Twenty One Pilots, που κυκλοφόρησε ως το βασικό σινγκλ από το soundtrack της ταινίας των DC Comics Ομάδα Αυτοκτονίας (2016) στις 16 Ιουνίου του 2016, από την Atlantic Records. Το τραγούδι γράφτηκε από τον Τάιλερ Τζόσεφ, ο οποίος ήταν και παραγωγός μαζί με τον Μάικ Ελιζόντο. Το σινγκλ έφτασε νούμερο δύο στο Billboard Hot 100 και έλαβε υποψηφιότητες για τρία Βραβεία Grammy στην 59η ετήσια τελετή.
Εξωτερικοί σύνδεσμοι
Κατηγορία:Τραγούδια του 2016 Κατηγορία:Τραγούδια γραμμένα για ταινίες Κατηγορία:Εκτεταμένο Σύμπαν της DC
Παύλος Παυλάκης
Ο Παύλος Παυλάκης ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το Πατριωτικό Μέτωπο.
Βιογραφικά στοιχεία
Ο Παύλος Παυλάκης γεννήθηκε στα Άρδανα στις 10 Νοεμβρίου 1930. Ομιλούσε, πέρα από την ελληνική, την αγγλική γλώσσα. Ήταν λογιστής και επιχειρηματίας.
Την περίοδο 1955-1959 συμμετείχε στον αγώνα της ΕΟΚΑ.
Απεβίωσε στις 5 Μαΐου 2022.
Πολιτική διαδρομή
Την περίοδο 1959-1960 ήταν γενικός γραμματέας του Ενιαίου Δημοκρατικού Μετώπου Αναδημιουργίας (ΕΔΜΑ), κόμμα από το οποίο προήλθε το Πατριωτικό Μέτωπο. Το ΕΔΜΑ αποτέλεσε την πολιτική έκφραση των αγωνιστών της ΕΟΚΑ.
Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Αμμοχώστου με το Πατριωτικό Μέτωπο για την Α΄ Κοινοβουλευτική Περίοδο. Μετά τη διάλυση του Πατριωτικού Μετώπου το 1969 συνέχισε ως ανεξάρτητος. Την περίοδο 1960-1961 διετέλεσε κοινοβουλευτικός εκπρόσωπος του Πατριωτικού Μετώπου.
Αθλητικές δραστηριότητες
Ο Παύλος Παυλάκης διετέλεσε πρόεδρος του αθλητικού σωματείου Ανόρθωση τις περιόδους 1961-1962 και 1966-1967. Για την προσφορά του στο σωματείο, η Ανόρθωση τον ανακήρυξε επίτιμο πρόεδρος της το 2015.
Πηγές
Κατηγορία:Βουλευτές Αμμοχώστου Κατηγορία:Κύπριοι λογιστές Κατηγορία:Βουλευτές εκλεγμένοι με το Πατριωτικό Μέτωπο Κατηγορία:Κύπριοι επιχειρηματίες Κατηγορία:Βουλευτές Α΄ Κοινοβουλευτικής Περιόδου (Κύπρος) Κατηγορία:Κύπριοι αγωνιστές του 1955-59
Κατάλογος πρωθυπουργών του Σάαρλαντ
O Πρωθυπουργός του Σάαρλαντ (γερμανικά: Ministerpräsident) είναι ο αρχηγός της κυβέρνησης του γερμανικού κρατιδίου του Σάαρλαντ. Από το 1947 ως το 1957, οπότε το Σάαρλαντ ήταν προτεκτοράτο, πρωθυπουργοί ήταν ο Γιοχάνες Χόφμαν, ιδρυτής του Χριστιανικού Λαϊκού Κόμματος, ο Χάινριχ Βελσχ και τέλος ο Χούμπερτ Νέι. Την 1η Ιανουαρίου 1957 το Σάαρλαντ έγινε κρατίδιο της Γερμανίας. Ο πρωθυπουργός Φραντς Γιόζεφ Ρέντερ απεβίωσε εν ενεργεία, το 1979. Το 2011 ανέλαβε η πρώτη γυναίκα πρωθυπουργός στο Σάαρλαντ, η Άνεγκρετ Κραμπ-Κάρενμπαουερ.
Κατάλογος
Οι επικεφαλής της πολιτειακής κυβέρνησης (πρωθυπουργοί) είναι από το 1947 οι εξής:
Πολιτικό κόμμα:
Who Is It (τραγούδι, Μάικλ Τζάκσον)
Το Who Is It είναι τραγούδι του Μάικλ Τζάκσον. Κυκλοφόρησε από την Epic Records στις 31 Αυγούστου, ως το πέμπτο single του άλμπουμ Dangerous, το 1991. Το τραγούδι γράφτηκε από τον Μάικλ Τζάκσον, με παραγωγούς τον Τζάκσον και τον Μπιλ Μπότρελ. Οι στίχοι του τραγουδιού αναφέρονται στην απόγνωση για να μείνεις με κάποιον που αγαπάς - κάποιοι κριτικοί το σύγκριναν με τους στίχους του Billie Jean, από το άλμπουμ Thriller. Το τραγούδι δεν εκτελέστηκε ποτέ σε κάποια παγκόσμια περιοδεία του Τζάκσον. Ωστόσο, ο Τζάκσον εκτέλεσε ένα κομμάτι του τραγουδιού στη συνέντευξη με την Όρφαν Βίνφρεϊ, στις αρχές του 1993. Η instrumental version του τραγουδιού έπρεπε να χρησιμοποιηθεί στις συναυλίες του This Is It Tour που ακυρώθηκαν λόγω του θανάτου του Τζάκσον. Ως μέρος προώθησης του κομματιού κυκλοφόρησαν δύο μουσικά βίντεο τον ίδιο χρόνο. Το single κυκλοφόρησε μόλις δύο μέρες μετά τα 34α γενέθλια του Τζάκσον (1992).
Υποδοχή
Το Who Ιs Ιt είχε παγκόσμια επιτυχία παγκοσμίως, φθάνοντας έως το top thirty σε διάφορα εθνικά μουσικά τσαρτ. Ο Άνταμ Γκίλχαν, του Sputnikmusic, επαίνεσε το τραγούδι στην αξιολόγηση του Dangerous, περιγράφοντας το ως «πραγματικά συμπαθητικό τραγούδι και εγκληματικά υποτιμημένο» δίνοντας 5 αστέρια από τα 5. Πρόσθεσε ότι ήταν «πολύ σκοτεινό, ενδοσκοπικό τραγούδι για να καταλάβει ποιο κορίτσι τον απάτησε με το Είναι αδερφός μου; κτλ» και δήλωσε ότι το Who Is It είναι «ιδιαίτερα υπέροχο, ειδικά η χορωδία».
Το τραγούδι έφθασε έως τη 14η θέση στο Billboard Hot 100, ενώ έφθασε έως την 6η θέση του Billboard Hot R&B/Hip-Hop Songs, καθώς επίσης έφθασε στη κορυφή του Billboard Hot Dance Club Play. Παγκοσμίως, το Who Is It έφθασε έως τη 2η θέση στη Νέα Ζηλανδία, καθώς επίσης έφθασε έως την 5η θέση στην Αυστρία, στην 8η θέση στη Γαλλία και στη 10η θέση στο Ηνωμένο Βασίλειο. Το τραγούδι επίσης έφθασε στο top twenty στη Σουηδία και στην Ολλανδία. Το τραγούδι έκανε το ντεμπούτο του στο Ηνωμένο Βασίλειο, στη 12η θέση, στις 25 Ιουλίου 1992, και την επόμενη εβδομάδα έφθασε στη 10η θέση. Το κομμάτι έμεινε στο top 100 για επτά συνεχόμενες εβδομάδες από τον Ιούλιο έως τον Σεπτέμβριο του 1992. Στη Γαλλία, το κομμάτι έφθασε έως την 8η θέση, στις 29 Αυγούστου. Το Who Is It έφθασε στην 34η θέση στην Αυστραλία.
Στην Αυστρία, το κομμάτι έκανε το ντεμπούτο του στη καλύτερη του θέση, στην 5η - το κομμάτι έμεινε στο top thirty της Αυστρίας από τον Αύγουστο έως τον Οκτώβριο. Το Who Is It έκανε το ντεμπούτο του στην Ελβετία στις 2 Αυγούστου, στη 40η θέση, και έφθασε έως τη 14η θέση, δύο εβδομάδες αργότερα. Το τραγούδι έκανε το ντεμπούτο του στην 94η θέση στην Ολλανδία, και την επόμενη εβδομάδα ανέβηκε κατά 60 θέσεις, φθάνοντας έως τη 13η θέση. Στη Σουηδία, το κομμάτι μπήκε στο τσαρτ στη καλύτερη του θέση, στη 24η θέση, και μετά από 4 εβδομάδες, βγήκε από το top fifty. Στη Νορβηγία, το κομμάτι έκανε το ντεμπούτο του στη καλύτερη του θέση, στη 10η, τη 13η εβδομάδα του 1992 - το κομμάτι έφθασε στη καλύτερη του θέση δύο εβδομάδες πριν βγει από τα τσαρτ. Το τραγούδι έφθασε έως τη 16η θέση στη Νέα Ζηλανδία. Μετά τον θάνατο του Τζάκσον, τον Ιούνιο του 2009, αυξήθηκε η δημοτικότητα της μουσικής του. Το Who Is It ξαναμπήκε στα τσαρτ της Ελβετίας για πρώτη φορά σε 17 χώρες, φθάνοντας στην 9η θέση στις 12 Ιουλίου 2009.
Προϊστορία και σύνθεση
Το Who Is It ηχογραφήθηκε από τον Μάικλ Τζάκσον το 1990 για το άλμπουμ Dangerous, το οποίο κυκλοφόρησε τον επόμενο χρόνο. Ο Τζάκσον έγραψε και σύνθεσε το κομμάτι, και το παρήγαγε μαζί με τον Μπιλ Μπόττρελ. Το Who is It κυκλοφόρησε ως το πέμπτο single από το Dangerous στις 31 Αυγούστου 1992, από την Epic Records.
Σύμφωνα με άρθρο του Musicnotes.com που δημοσιεύθηκε από την Alfred Publishing Co. Inc, το τργούδι έχει υπογραφή χρόνου κοινού χρόνου, και παίζεται στη κλείδα του μικρού D. Στο Who Is It, τα φωνητικά του Τζάκσον βρίσκονται μεταξύ του E3 και του C5. Το κομμάτι έχει ως μέσο όρο 100 χτύπους ανά λεπτό. Η πρόοδος της συγχρορδίας στο κομμάτι αλλάζει από D3–A7–D3–A7 σε G7–A7–G7–A7. Λυρικώς, το Who Is It αναφέρεται στην απόγνωση για να μείνεις με κάποιον που αγαπάς.
Μουσικό βίντεο
Το μουσικό βίντεο για το κομμάτι κυκλοφόρησε το 1993, με διευθυντή τον Ντέιβιντ Φίντσερ, ο οποίος αργότερα θα σκηνοθέτησει ταινίες όπως το Fight Club, το Zodiac, το Se7en και το The Social Network.
Το βίντεο βρίσκει τον πρωταγωνιστή (Μάϊκλ Τζάκσον) στο ξενοδοχείο, τραγουδώντας για το κορίτσι του. Είναι συντετριμμένος επειδή βρήκε μια ασημένια κάρτα με το όνομα «Άλεξ». Θεωρεί ότι ο Άλεξ είναι κάποιος άλλος άνδρας με τον οποίο το κορίτσι του τον απατά. Ωστόσο, καθώς η ιστορία στο βίντεο εξελίσσεται, φαίνεται πως αυτό δεν είναι αλήθεια, αφού δείχνει την κοπέλα να χρησιμοποιεί διάφορα ονόματα (όπως Εύα και Νταϊάνα) για τη δουλειά της δίνωντας πάντα αυτές τις ασημένιες κάρτες. Το «Άλεξ» (που είναι και γυναικείο όνομα), απλά είναι ένα από αυτά.
Προς το τέλος του βίντεο, ο Τζάκσον συγκεντρώνει μια βαλίτσα και ετοιμάζεται να φύγει από την πόλη. Ένα ελικόπτερο φθάνει για να τον μεταφέρει, όπου φαίνεται ξανά, προσπαθώντας να κοιμηθεί. Το κορίτσι έρχεται στο σπίτι του Τζάκσον και ζητά από τον φύλακα να την αφήσει να μπει μέσα, αλλά ο φύλακας αρνείται να το κάνει. Όταν εκείνη ρωτά γιατί, ο φύλακας πετάει τις ασημένιες κάρτες με τα διαφορετικά ονόματα. Το κορίτσι μόνο γνέφει και φεύγει μακριά.
Αυτή η εκδοχή δεν παίχτηκε αρχικά στις ΗΠΑ αλλά συμπεριλήφθηκε στα βίντεο άλμπουμ Dangerous - The Short Films και Michael Jackson's Vision. Η άλλη εκδοχή του βίντεο, η οποία και πρβλήθηκε αρχικά στις ΗΠ, δείχνει διάφορα αποσπάσματα από προηγούμενες εμφανίσεις του Τζάκσον.
Βιβλιογραφία
Κατηγορία:Τραγούδια του Μάικλ Τζάκσον Κατηγορία:Τραγούδια του 1991 Κατηγορία:Singles του 1992 Κατηγορία:Singles της Epic Records
Δημήτριος Καλλονάς
Ο Δημήτριος Καλλονάς (1907–1965) ήταν Έλληνας δημοσιογράφος και κριτικός τέχνης.
Βιογραφικά στοιχεία
Στη διάρκεια της ζωής του τιμήθηκε με το παράσημο του Ταξιάρχη των Ναΐτων και του Ταξιάρχη του Τάγματος της Αξίας της Ιταλίας, το παράσημο της Ισαβέλλας της Καθολικής της Ισπανίας και με το παράσημο του Τάγματος του Φοίνικα της Ελλάδας.
Εργογραφία
Παράλληλα ο Καλλονάς απασχολήθηκε με τη συγγραφή βιβλίων και συγγραμάτων. Μεταξύ των σημαντικότερων ήταν τα εξής :
Εξωτερικοί σύνδεσμοι
Κατηγορία:Έλληνες δημοσιογράφοι Κατηγορία:Έλληνες κριτικοί της τέχνης Κατηγορία:Έλληνες συγγραφείς
Κέβιν Ντίλαρντ
Ο Κέβιν Αντρέ Ντίλαρντ (γεννήθηκε στις 15 Οκτωβρίου 1989) είναι Αμερικανός επαγγελματίας καλαθοσφαιριστής για την KK Γκόστιβαρ της 1ης Κατηγορίας της Βόρειας Μακεδονίας.
Λύκειο
Ο Ντίλαρντ παρακολούθησε και έπαιξε μπάσκετ λυκείου στο Λύκειο Χόμγουντ-Φλόσμουρ, στο Φλόσμουρ, στο Ιλινόις, όπου ανακηρύχτηκε το 2008 Μίστερ Μπάσκετμπολ του Ιλινόις.
Κολεγιακή πορεία
Μετά την αποφοίτησή του από το Λύκειο Χόμγουντ-Φλόσμουρ, ο Ντίλαρντ έπαιξε δύο χρόνια στο κολεγιακό μπάσκετ για το Πανεπιστήμιο του Νοτίου Ιλινόις. Μετά την περίοδο 2009–10, ο Ντίλαρντ μεταγράφηκε στο Ντέιτον. Έπρεπε να μείνει εκτός για μία χρονιά σύμφωνα με τους κανόνες του NCAA. Επιλέχτηκε στην Δεύτερη Ομάδα του Ατλάντικ 10, ως νεώτερος και ανώτερος.
Επαγγελματική σταδιοδρομία
Ο Ντίλαρντ απέτυχε να επιλεγεί στο ντραφτ του 2013 του ΝΒΑ. Στις 7 Αυγούστου 2013, υπέγραψε με την ιταλική AΣ Τζούνιορ Καζάλε, για την περίοδο 2013–14.
Στις 4 Ιουλίου 2014 υπέγραψε με την λετονική ΒΕΦ Ρίγα. Στις 8 Νοεμβρίου 2014, χώρισε τους δρόμους του με τη ΒΕΦ Ρίγα. Στις 8 Δεκεμβρίου 2014, υπέγραψε με την γαλλική Ελάν Μπεαρναί Πω-Λακ-Ορτέζ, για το υπόλοιπο της χρονιάς.
Την 1η Αυγούστου 2015, υπέγραψε με την γερμανική Ρίζεν Λούντβιγκσμπουργκ, για την περίοδο 2015–16. Ωστόσο, στις 4 Σεπτεμβρίου 2015, χώρισε τους δρόμους του με τη Λούντβιγκσμπουργκ, πριν εμφανιστεί σε κάποιο παιχνίδι με αυτήν.
Στις 27 Ιουλίου 2016, ο Ντίλαρντ υπέγραψε με την τουρκική Πινάρ Καρσίγιακα. Στις 4 Δεκεμβρίου 2016, αποκλείστηκε από την ομάδα, με την κακή αγωνιστική απόδοση να αναφέρεται ως λόγος της απόφασης. Μετά τη διαμάχη με τον σύλλογό του, δεν επανήλθε στην ομάδα τον υπόλοιπο Δεκέμβριο, ενώ αντίθετα έψαχνε για άλλη δουλειά αλλού.
Στις 7 Ιανουαρίου 2017, υπέγραψε με τους Νιου Ζίλαντ Μπρίκερς, για το υπόλοιπο της περιόδου 2016–17 του NBL. Στις 22 Φεβρουαρίου 2017, υπέγραψε με την ισραηλινή Μακάμπι Ασντόντ.
Στις 8 Ιουλίου 2017, ο Ντίλαρντ υπέγραψε με τον ΠΑΟΚ της Ελληνικής Α1 Κατηγορίας. Στις 4 Νοεμβρίου 2017 χώρισε τους δρόμους του με τον ΠΑΟΚ. Στις 18 Ιανουαρίου 2018, υπέγραψε με την ουγγρική ΕΓΚΙΣ Κόρμεντ.
Στις 10 Οκτωβρίου 2019 υπέγραψε με τη Sigortam.net ΙΤΟΥ ΜΜ της 1ης Τουρκίας. Ο Ντίλαρντ είχε κατά μέσο όρο 10 πόντους και 5,6 ασίστ ανά αγώνα. Στις 27 Ιουλίου 2020, υπέγραψε στην Ουγγαρία με την Σοπρόνι ΚΚ.
Ο Ντίλαρντ έπαιξε ένα παιχνίδι για την ΚΣ Ντιναμό Βουκουρεστίου το 2021. Στις 27 Φεβρουαρίου 2022 υπέγραψε με την ΚΚ Γκόστιβαρ της 1ης Κατηγορίας Βόρειας Μακεδονίας.
Εξωτερικοί σύνδεσμοι
Κατηγορία:Πόιντ γκαρντ Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Μακάμπι Ασντόντ Μ.Κ. Κατηγορία:Καλαθοσφαιριστές Καρσίγιακα Κατηγορία:Καλαθοσφαιριστές Τεχνικού Πανεπιστημίου Κωνσταντινούπολης Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ Κατηγορία:Καλαθοσφαιριστές Σολέ Μπασκέτ Κατηγορία:Καλαθοσφαιριστές ΜΚ ΒΕΦ Ρίγκα Κατηγορία:Καλαθοσφαιριστές Απόλλωνα Πατρών Κατηγορία:Καλαθοσφαιριστές Άντβερπ Τζάιαντς Κατηγορία:Αμερικανοί καλαθοσφαιριστές Κατηγορία:Σελίδες με μη επιθεωρημένες μεταφράσεις
Χάνα Άρεντ (ταινία)
Το Χάνα Άρεντ (πρωτότυπος τίτλος: Hannah Arendt) είναι βιογραφική ταινία του 2012 σε σκηνοθεσία της Μαργκαρέτε φον Τρότα και σε σενάριο της ίδιας και της Πάμελα Κατζ. Αναφέρεται στη ζωή της Γερμανοεβραίας φιλοσόφου, Χάνα Άρεντ, την οποία υποδύεται η Μπάρμπαρα Ζούκοβα.
H φον Τρότα επικεντρώνεται στην απόκριση της Άρεντ για τη δίκη του 1961 του Άντολφ Άιχμαν, την οποία κάλυψε για το The New Yorker. Τα γραφόμενά της για τη δίκη ήταν αμφιλεγόμενα, για την απεικόνισή τόσο του Άιχμαν, όσο και των εβραϊκών συμβουλίων, καθώς και για την εισαγωγή της πλέον διάσημης έννοιας της Άρεντ για την «κοινοτοπία του κακού».
Εξωτερικοί σύνδεσμοι
Κατηγορία:Γερμανικές ταινίες Κατηγορία:Γαλλικές ταινίες Κατηγορία:Λουξεμβουργιανές ταινίες Κατηγορία:Γερμανόφωνες ταινίες Κατηγορία:Αγγλόφωνες ταινίες Κατηγορία:Γαλλόφωνες ταινίες Κατηγορία:Ταινίες βασισμένες σε πραγματικά γεγονότα Κατηγορία:Ταινίες γυρισμένες στη Γερμανία Κατηγορία:Ταινίες γυρισμένες στο Ισραήλ Κατηγορία:Ταινίες γυρισμένες στο Λουξεμβούργο Κατηγορία:Ταινίες του 2012 Κατηγορία:Γερμανικές βιογραφικές ταινίες
Έμπα Μπερναντότε
Η Έμπα Μπερναντόττε (Ebba Bernadotte, γεννηθείσα Ebba Henrietta Munck af Fulkila, 24 Οκτωβρίου 1858 - 16 Οκτωβρίου 1946) ήταν Σουηδέζα ευγενής και η σύζυγος του Όσκαρ, Δούκα του Γκότλαντ.
Βιογραφία
Η Έμπα Ερριέτα Μούνκ γεννήθηκε στις 24 Οκτωβρίου 1858 στο Γιένσεπινγκ, και ήταν κόρη του Συνταγματάρχη Κάρολου Ιάκωβου Μούνκ της Φούλκιλα και της Βαρόνης Έρρικας Σέντερστρομ.
Ήταν Κυρία Επί των Τιμών της Διαδόχου Πριγκίπισσας Βικτωρίας, η οποία το 1885 επισκέφθηκε τον κουνιάδο της στο Άμστερνταμ, όπου έπρεπε να υποβληθεί σε ιατρική εξέταση για καρδιακή δυσκολία.
Στις 15 Μαρτίου 1888 παντρεύτηκε τον Όσκαρ, Δούκα του Γκότλαντ, στην Εκκλησία του Αγίου Στεφάνου στο Μπόρνμουθ της Αγγλίας. Μαζί απέκτησαν πέντε παιδιά:
Παραπομπές
Κατηγορία:Οίκος των Μπερναντότ Κατηγορία:Σουηδοί ευγενείς Κατηγορία:Μοργανατικοί γάμοι Κατηγορία:Κυρίες Επί Των Τιμών Κατηγορία:Σουηδέζες πριγκίπισσες
Σπύρος Δανέλλης
O Σπύρος Δανέλλης (1955) είναι Έλληνας πολιτικός και αρχιτέκτονας.
Βιογραφία
Ήταν ιδρυτικό μέλος της Σοσιαλιστικής Πορείας, της Ε.ΑΡ. και του Συνασπισμού της Αριστεράς. Από το 1992 έως το 2000 ήταν μέλος της Κεντρικής Επιτροπής του Συνασπισμού της Αριστεράς και της Προόδου και από το 1996 έως το 2000 ήταν βουλευτής Ηρακλείου. Στη συνέχεια, διετέλεσε από το 2003 έως το 2009 δήμαρχος του Λιμένα Χερσονήσου Ηρακλείου.
Στις ευρωεκλογές 2009 ήταν πρώτος επιλαχών στην εκλογική λίστα του ΠΑΣΟΚ και στις 8 Οκτωβρίου του ίδιου έτους εξελέγη ευρωβουλευτής αντικαθιστώντας τον Γιώργο Παπακωνσταντίνου. Διατήρησε το αξίωμα του ευρωβουλευτή μέχρι το 2014.
Στις εκλογές του Ιανουαρίου και του Σεπτεμβρίου 2015 εξελέγη βουλευτής Ηρακλείου με το Ποτάμι. Ήταν κοινοβουλευτικός εκπρόσωπος του κόμματος μαζί με τον Γιώργο Αμυρά. Στις 15 Ιανουαρίου 2019, ο Σπύρος Δανέλλης διεγράφη από την κοινοβουλευτική ομάδα του Ποταμιού.
Τον Απρίλιο του 2019 ανακοινώθηκε υποψήφιος ευρωβουλευτής με τον ΣΥΡΙΖΑ - Προοδευτική Συμμαχία για τις ευρωεκλογές του 2019. Στις βουλευτικές εκλογές του 2019 ήταν υποψήφιος βουλευτής Ηρακλείου με τον ΣΥΡΙΖΑ, ωστόσο δεν εξελέγη.
Παραπομπές
Κατηγορία:Έλληνες αρχιτέκτονες Κατηγορία:Βουλευτές εκλεγμένοι με το Ποτάμι Κατηγορία:Βουλευτές Ηρακλείου Κατηγορία:Ευρωβουλευτές εκλεγμένοι με το ΠΑΣΟΚ Κατηγορία:Βουλευτές εκλεγμένοι με τον Συνασπισμό Κατηγορία:Δήμαρχοι ελληνικών πόλεων Κατηγορία:Έλληνες βουλευτές διαγραφέντες Κατηγορία:Ευρωβουλευτές της Ελλάδας εκλεγμένοι την περίοδο 2009-2014
Ρεύμα πιθανότητας
Στην κβαντική μηχανική, το ρεύμα πιθανότητας (ή αλλιώς ροή πιθανότητας) είναι μία διατηρούμενη ποσότητα που περιγράφει την διάδοση της πυκνότητας πιθανότητας.
Μαθηματικός ορισμός
Στην μη σχετικιστική κβαντομηχανική, το ρεύμα πιθανότητας, j, μίας κυματοσυνάρτησης Ψ ορίζεται με τον ακόλουθο τρόπο:
όπου ħ η ανηγμένη σταθερά του Πλανκ, m η μάζα του σωματιδίου που περιγράφει η κυματοσυνάρτηση, i η φανταστική μονάδα και ∇ ο τελεστής ανάδελτα. Το ρεύμα πιθανότητας είναι μία διανυσματική συνάρτηση, η τιμή της οποίας εν γένει αλλάζει από σημείο σε σημείο στο χώρο, ενώ μπορεί επίσης να μεταβάλλεται και χρονικά ανάλογα με το πώς συμπεριφέρεται η κυματοσυνάρτηση Ψ.
Εξίσωση συνέχειας
Η πυκνότητα πιθανότητας έχει άμεση μαθηματική σημασία, καθώς συνδέεται με την πιθανότητα ένα σωματίδιο που περιγράφεται από την κυματοσυνάρτηση Ψ να βρεθεί σε μία δεδομένη περιοχή στο χώρο. Για μία δεδομένη, κλειστή και απομονωμένη περιοχή όγκου V και επιφάνειας S, η συνολική πιθανότητα το σωματίδιο να βρεθεί κάπου μέσα σε αυτόν τον χώρο πρέπει να είναι σταθερή (συγκεκριμένα ίση με μονάδα), δηλαδή η χρονική παράγωγος της συνολικής πιθανότητας πρέπει να ισούται με μηδέν:
Αν όμως ο χώρος αυτός δεν είναι απομονωμένος, τότε οποιαδήποτε μεταβολή της συνολικής πυκνότητας πιθανότητας στο εσωτερικό του χώρου πρέπει να οφείλεται σε μία «εισροή» ή μία «εκροή» πυκνότητας πιθανότητας (όπως ακριβώς η συνολική μάζα σε ένα δοχείο με νερό δεδομένου όγκου μπορεί να αλλάξει αν εκείνο είναι ανοιχτό και βρέχει ή αν το δοχείο έχει μία τρύπα και χάνει νερό). Η «ροή» αυτή περιγράφεται μαθηματικά από μία διανυσματική συνάρτηση που στην προκειμένη περίπτωση ορίζεται ως η πυκνότητα πιθανότητας ανά μονάδα επιφάνειας και ανά μονάδα χρόνου.
Ο λόγος που η ροή πιθανότητας ορίζεται με τον παραπάνω τρόπο είναι διότι, στην περίπτωση αυτή, οποιαδήποτε χρονική μεταβολή της συνολικής πιθανότητας θα οφείλεται σε αντίστοιχη συνεισφορά πιθανότητας σύμφωνα με το παρακάτω επιφανειακό ολοκλήρωμα:
Η διαπίστωση αυτή οδηγεί στην παρακάτω εξίσωση:
Η φυσική σημασία του αρνητικού πρόσημου στο δεξιό μέλος είναι το εξής: Αν το αριστερό μέλος είναι θετικό (αύξηση της συνολικής πιθανότητας), τότε αναγκαστικά το δεξιό μέλος πρέπει να είναι αρνητικό (εισροή πιθανότητας από το περιβάλλον προς τον χώρο που μελετάμε). Το αντίθετο ακριβώς ισχύει στην περίπτωση που το αριστερό μέλος είναι αρνητικό (μείωση της συνολικής πιθανότητας, που συνεπάγεται εκροή πιθανότητας από τον χώρο που μελετάμε προς το περιβάλλον).
Σύμφωνα με το θεώρημα της απόκλισης όμως, ισχύει ότι:
Άρα λοιπόν,
Η τελευταία εξίσωση είναι μία εξίσωση συνέχειας και εκφράζει μαθηματικά το γεγονός ότι η πιθανότητα είναι ένα διατηρήσιμο μέγεθος. Η εξίσωση αυτή σε συνδυασμό με την εξίσωση Σρέντιγκερ καθορίζει την ακριβή μαθηματική μορφή που έχει το ρεύμα πιθανότητας.
Βιβλιογραφία
Κατηγορία:Κβαντική μηχανική
Ελίσα Μπλοχ
Η Ελίσα Μπλοχ (Elisa Bloch) (1848, Μπρέσλαου, Σιλεσία - 1904 ή 1905) ήταν Σιλέσια-Γαλλίδα γλύπτρια.
Ήταν αξιωματικός της δημόσιας εκπαίδευσης, Διοικητής του Τάγματος του Απελευθερωτή και Ιππότης του Τάγματος του Δράκου του Άναμ. Ήταν μαθήτρια του Ανρί Σαπού. Η πρώτη της έκθεση ήταν στο Salon του 1878, μια προτομή Μ. Μπλοχ. Ακολούθησαν η «Ελπίδα», η «Χρυσή Εποχή», «Η Παρθένος θυσίασε την κόρη του», «Ο Μωυσής λαμβάνει τις πλάκες του νόμου» και άλλα. Η Μπλοχ έφτιαξε πολλές προτομές πορτρέτων, μεταξύ των οποίων οι βασιλιάδες της Ισπανίας και της Πορτογαλίας, ο Μπάφαλο Μπιλ, ο Καμίγ Φλαμμαριόν και άλλοι. Έλαβε τιμητική διάκριση σε μια έκθεση το 1894. Στο Σαλόνι των Γάλλων Καλλιτεχνών το 1903, η Μπλοχ εξέθεσε ένα «Πορτρέτο του Φρεντερίκ Πασσύ, μέλους του Ινστιτούτου».
Παραπομπές
Κατηγορία:Πολωνές γλύπτριες Κατηγορία:Γαλλίδες γλύπτριες Κατηγορία:Πολωνοί μετανάστες στη Γαλλία
Γεώργιος Φέξης
Το εκδοτικό πρόγραμμα του Γεωργίου Φέξη
Το εκδοτικό πρόγραμμα του οίκου Φέξη ήταν αρκετά ευρύ και περιλάμβανε όλες τις κατηγορίες βιβλίων που διακινούνταν στην αγορά της εποχής εκείνης. Έκανε σημαντικά ανοίγματα στον τομέα της λογοτεχνίας και οργάνωσε πολύ συστηματικά τους τίτλους του σε «Βιβλιοθήκες». Έτσι, δημιουργήθηκαν οι: Κωμική Βιβλιοθήκη, Εικονογραφημένη Βιβλιοθήκη Ταξιδιών, Λαϊκή Ιατρική Βιβλιοθήκη, Φιλολογική Βιβλιοθήκη, Επιστημονική Βιβλιοθήκη, Φιλοσοφική Βιβλιοθήκη, Λαϊκή Βιβλιοθήκη με έγχρωμα λιθογραφημένα εξώφυλλα, Λογοτεχνική Βιβλιοθήκη, Μελοδραματική Βιβλιοθήκη, Πατριωτική Βιβλιοθήκη, Παιδική Βιβλιοθήκη, Βιβλιοθήκη Πρακτικών Γνώσεων, κ.ά. Ο εκδοτικός οίκος εξέδιδε επίσης σχολικά, περιηγητικά, θεατρικά, εμπορικά και επαγγελματικά βιβλία, καθώς και εκδόσεις Αρχαίων και Λατίνων συγγραφέων, μεταφράσεις, μυθιστορήματα, ποιήματα, βιβλία ξένων γλωσσών, βιβλία συναναστροφών, μουσικά τεμάχια, εικονογραφημένα δελτάρια, βίους αγίων, εικόνες και χάρτες.
Ο Φέξης υπήρξε πρωτοπόρος στην πληρωμή των βιβλίων επί πιστώσει, σε πολλές μικρές μηνιαίες δόσεις. Κατόρθωσε, έτσι, ήδη από το 1898, να φέρει το ελληνικό βιβλίο σε κάθε γωνιά της γης, προσεγγίζοντας και τα λαϊκότερα στρώματα. Εξέδωσε πάνω από 7.000 βιβλία. Το 1900 επεξέτεινε την καινοτομία των εκπτώσεων και στην ελληνική επαρχία, καθώς και στο εξωτερικό, προσλαμβάνοντας αντιπροσώπους.
Το 1901, ο Φέξης αγόρασε τις «εκδόσεις του Φοίνικος» της Βενετίας. Βασικός συνεργάτης για τις σειρές της Βιβλιοθήκης Φέξη στάθηκε ο δικηγόρος και λόγιος Ιωάννης Ζερβός (1875-1944). Για τη Βιβλιοθήκη Φέξη εργάσθηκαν ως μεταφραστές πολλοί λογοτέχνες, όπως οι: Μάρκος Αυγέρης, Κώστας Βάρναλης, Ηλίας Βουτιερίδης, Ιωάννης Γρυπάρης, Πολύβιος Δημητρακόπουλος, Άριστος Καμπάνης, Γαλάτεια Καζαντζάκη, Νίκος Καζαντζάκης, Νικόλαος Ποριώτης, Άγγελος Τανάγρας, Κωνσταντίνος Χρηστομάνος κ.ά. Ταυτόχρονα προώθησε τους Έλληνες συγγραφείς, όχι μόνο χρησιμοποιώντας τους ως μεταφραστές, αλλά εκδίδοντας και τα προσωπικά τους έργα.
Το 1901 ο Γεώργιος Φέξης ανοίγει Μουσικό παράρτημα στην οδό Σταδίου 49, όπου αρχικά πωλούνται παρτιτούρες τραγουδιών, αλλά λίγα χρόνια αργότερα πωλεί και χορδές κιθάρας, μαντολίνου και βιολιού, καθώς και μουσικά όργανα. Στις μουσικές εκδόσεις, μετά το 1920, συνεργάστηκε με τον ανιψιό της γυναίκας του Μιχαήλ Κ. Κωνσταντινίδη, ο οποίος είχε κατάστημα στην οδό Ακαδημίας 69, με την επωνυμία "Μουσικός οίκος Μιχαήλ Κωνσταντινίδου".
Ο Γεώργιος Φέξης εξέδωσε μεγάλο αριθμό επιστολικών δελταρίων (καρτ ποστάλ) με μουσικά και Ομηρικά θέματα. Από το 1904 ενέταξε στις εκδόσεις αυτές και απόψεις των αρχαιολογικών κειμηλίων της Αθήνας.
Το 1921 ο Γεώργιος Φέξης πούλησε στον εκδοτικό οίκο Δ. & Π. Δημητράκου, τα νομικά βιβλία που είχε εκδώσει.
Βιβλιογραφικές παραπομπές
Κατηγορία:Έλληνες εκδότες Κατηγορία:Εκδότες καρτ ποστάλ
Αγγείο Κίτζι
Το Αγγείο Κίτζι είναι πρωτοκορινθιακό, μελανόμορφο αγγείο, όλπη, που κατασκευάστηκε περί τα 640 π.Χ. και αγγειογραφήθηκε από τον ζωγράφου του Κίτζι. Βρέθηκε στο Βέιι της Ετρουρίας και φυλάγεται σήμερα στο Μουσείο της Βίλας Ιουλίας στην Ρώμη.
Περιγραφή
Στους ώμους του φέρει απεικόνιση, η οποία είναι η αρχαιότερη σωζόμενη παράσταση φάλαγγα οπλιτών. Οι πολεμιστές είναι οπλισμένοι με ασπίδες, οι ποίες είναι διακοσμημένες με γοργόνειο, ταύρο και πουλί. Το αγγείο φέρει επίσης απεικόνιση της κρίσης του Πάρη, ένα κυνήγι λιονταριού, λαγού και αλεπούς.
Πηγές
Κατηγορία:Αρχαιοελληνική αγγειογραφία Κατηγορία:Μελανόμορφος ρυθμός
Ντίνος Καρύδης
Ο Κωνσταντίνος (Ντίνος) Καρύδης (Αθήνα, 27 Οκτωβρίου 1938) είναι Έλληνας ηθοποιός της τηλεόρασης, του κινηματογράφου και του θεάτρου.
Είναι πατέρας της γνωστής ηθοποιού Σμαράγδας Καρύδη και σύζυγος της επίσης ηθοποιού Τζούλιας Αργυροπούλου.
Γεννήθηκε και μεγάλωσε στην Αθήνα. Όντας αριστούχος της Δραματικής Σχολής Αθηνών, ξεκίνησε σύντομα την καριέρα του στο θέατρο. Στη συνέχεια, συμμετείχε σε πολλές κινηματογραφικές παραγωγές, καθώς και σε τηλεοπτικά προγράμματα.
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί φωνής
Λοφέλντεν
thumb|Η φλαμουριά τού Φόλλμαρσχαουζεν thumb|Το δημαρχείο Το Λοφέλντεν (γερμ. Lohfelden) είναι δήμος στο βόρειο τμήμα του κρατιδίου της Έσσης που συνορεύει νοτιοανατολικά στην πόλη Κάσσελ.
Ιστορία
Ίχνη κατοίκησης υπάρχουν από αρχαιοτάτων χρόνον, όπως αποδεικνύει ο αρχαιολογικός χορός με τάφους. Η σύγχρονη ιστορία ξεκινάει τον δέκατο και ενδέκατο  αιώνα όταν τα εντάσσει της περιοχής δόθηκαν για καλλιέργεια και κατοίκηση. Η φλαμουριά του Φόλλμαρσχαουζεν ήταν τόπος συγκέντρωσης και δικαστικός τόπος από τον μεσαίωνα μέχρι τον δέκατο ένατο αιώνα, αν και μεγάλες υποθέσεις δικαζόντουσαν ανέκαθεν στο Κάσσελ.